open-index/open-wikipedia-markdown huggingface dataset:
Volts (άλμπουμ)

**Volts** είναι ο τίτλος της συλλογής τραγουδιών του Αυστραλιανού hard rock συγκροτήματος AC/DC, η οποία κυκλοφόρησε στις 18 Νοεμβρίου του 1997 ως μέρος του box set "*[[Bonfire]]*".

Το άλμπουμ περιλαμβάνει ακυκλοφόρητες και εναλλακτικές εκτελέσεις τραγουδιών κατά την εποχή των ηχογραφήσεων δίσκων με τον Μπον Σκοτ στα φωνητικά, στο δεύτερο μισό της δεκαετίας του '70.

Μετά το τέλος του "*Ride On*", υπάρχει κρυφό κομμάτι με συνεντεύξεις του Μπον Σκοτ, το οποίο δεν αναγράφεται στο οπισθόφυλλο του δίσκου.
Η αυστραλιανή έκδοση της συλλογής περιλαμβάνει ως επιπλέον κομμάτια ζωντανές εκτελέσεις των τραγουδιών "*She's Got Balls*" και "*School Days*".

## Τραγούδια
1. **Dirty Eyes** *(A. Young, M. Young, Scott)* - 3:20
*Αρχικός τίτλος του "Whole Lotta Rosie" με διαφορετικούς στίχους*
2. **Touch Too Much** *(A. Young, M. Young, Scott)* - 6:35
*Ίδιος τίτλος με το κομμάτι από το "[[Highway To Hell]]" με διαφορετικούς στίχους και μουσική*
3. **If You Want Blood You Got It** *(A. Young, M. Young, Scott)* - 4:24
*Η αρχική εκτέλεση του κομματιού*
4. **Back Seat Conidential** *(A. Young, M. Young, Scott)* - 5:21
*Αρχικός τίτλος και διαφορετικοί στίχοι πάνω στην μουσική του "Beating Around the Bush"*
5. **Get It Hot** *(A. Young, M. Young, Scott)* - 4:11
*Ίδιος τίτλος με το κομμάτι του "[[Highway To Hell]]" με διαφορετικούς στίχους και μουσική*
6. **Sin City** *(A. Young, M. Young, Scott)* - 4:51
*Ζωντανή ηχογράφηση από την εκπομπή "Midnight Special"*
7. **She's Got Balls** *(A. Young, M. Young, Scott)* - 7:58
*Ζωντανή ηχογράφηση από την εμφάνιση των AC/DC στο "Bondi Lifesaver" του [[Σίδνεϊ]]*
8. **School Days** *(Berry)* - 5:05
*Από την [[Αυστραλία|αυστραλιανή]] έκδοση του [[Τ.Ν.Τ.]]*
9. **It's a Long Way to the Top (If You Wanna Rock 'n' Roll)** *(A. Young, M. Young, Scott)* - 5:10
*Από το "[[High Voltage]]"*
10. **Ride On** *(A. Young, M. Young, Scott)* - 5:47
*Από το "[[Dirty Deeds Done Dirt Cheap]]"*
11. **Interviews with Bon Scott** (*κρυφό κομμάτι το οποίο ξεκινάει μετά τα 5:56 του "*Ride On*")

==Μέλη των AC/DC==
Στις ηχογραφήσεις του "***Volts**''" συμμετείχαν οι εξής μουσικοί:

* Μπον Σκοτ - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Μαρκ Έβανς - μπάσο
* Κλιφ Ουίλιαμς - μπάσο, φωνητικά
* Φιλ Ραντ - τύμπανα

## Πηγές
* Bonfire - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews

Κατηγορία:Άλμπουμ του 1997
Κατηγορία:Compilation άλμπουμ των AC/DC
Πρόεδρος της Συρίας

Ο **Πρόεδρος της Συρίας** είναι ο αρχηγός του κράτους της Συρίας. Περιβάλλεται με ποικίλες εξουσίες, τις οποίες μπορεί και μοιράζεται με τον Αντιπρόεδρο της Συρίας. Ο Πρόεδρος διορίζει και απολύει οποιαδήποτε στιγμή, κατά την κρίση του, τον Πρωθυπουργό της Συρίας και τα άλλα μέλη του Υπουργικού Συμβουλίου, αλλά και τους στρατιωτικούς. Ο Πρόεδρος προεδρεύει του Υπουργικού Συμβουλίου, δίνει υποχρεωτικές εντολές στον Πρωθυπουργό και τους Υπουργούς, προεδρεύει του Συμβουλίου Εθνικής Άμυνας, εκδίδει προεδρικά διατάγματα, αποφασίζει για τις θανατικές καταδίκες, διοικεί τις ένοπλες δυνάμεις των οποίων είναι επικεφαλής, διαχειρίζεται κατά την βούληση του την Εξωτερική και Οικονομική πολιτική της χώρας, απονέμει προεδρική αμνηστία, διορίζει και απολύει τους δημόσιους υπαλλήλους, ηγείται του Ανώτατου Συριακού Δικαστηρίου και της δικαιοσύνης της Χώρας, προκηρύσσει εκλογές, διορίζει και απαλλάσσει από τα καθήκοντα τους τους πρεσβευτές, δέχεται και συναντά ξένους Ηγέτες και διπλωμάτες, αποφασίζει για πόλεμο και ειρήνη, προσυπογράφει τις διεθνείς συμβάσεις και μπορεί να θέσει Βέτο σε αποφάσεις της Συριακής Βουλής εμποδίζοντας οποιονδήποτε νόμο ψηφίσει η Βουλή να τεθεί σε ισχύ. Τέλος, ασκεί και τις συμβολικές αρμοδιότητες.

Μεταβατικός πρόεδρος της χώρας είναι, από τις 29 Ιανουαρίου 2025, ο Αχμέντ Χουσεΐν αλ Σαράα, σύμφωνα με το το κρατικό πρακτορείο SANA και επικαλούμενο τον στρατιωτικό διοικητή Χασάν Αμπντέλ Γάνι.

Η θέση παρέμεινε κενή από τις 8 Δεκεμβρίου 2024, όταν ο προηγούμενος πρόεδρος, Μπασάρ αλ Άσαντ, ανατράπηκε από Τζιχαντιστές αντάρτες και κατάφερε να διαφύγει από τη χώρα, λαμβάνοντας πολιτικό άσυλο από την ρωσική κυβέρνηση.

## Παραπομπές


## Εξωτερικοί σύνδεσμοι
*
Ναχαγιέ Ρουντνίσκα

Το **Ναχαγιέ Ρουντνίσκα** (*[[σερβικά]] : Рудничка нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας έως το 1833 όπου καταργήθηκε. Έδρα του ήταν το Ρούντνικ και βρισκόταν στην περιοχή της Σουμανδίας.

Στα πλαίσια της Οθωμανικής αυτοκρατορίας δημιουργήθηκε το 1459 μετά την πτώση του Δεσποτάτου της Σερβίας. Σε Οθωμανικό κατάλογο, απογραφή, του 1477 αναφέρεται έδρα του το φρούριο και η πόλη Ρούντνικ, επίσης ότι είχε 89 ακόμα οικισμούς.

Στα πλαίσια του Πριγκιπάτου της Σερβίας αποτέλεσε διοικητική διαίρεση από το 1815 έως το 1833 με 5 κνεζίνες και 111 οικισμούς. 

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Ρουντνισκα
Κατηγορία:Οθωμανική διοικητική διαίρεση της Σερβίας
Αλεξάντερ Ρούσεβ

Ο **Μίροσλαβ Μπαρνιασέβ** (γεν. 25 Δεκεμβρίου 1985) είναι Βούλγαρος επαγγελματίας παλαιστής και πρώην αρσιβαρίστας. Έχει συμβόλαιο με την εταιρεία πάλης WWE, όπου είναι γνωστός ως *Ρούσεβ*.

## Πρώτα Χρόνια
Αφού ασχολήθηκε με τη κωπηλασία και με την άρση βαρών, μετακινήθηκε στις Ηνωμένες Πολιτείες της Αμερικής για να γίνει επαγγελματίας παλαιστής. Το 2008 ξεκίνησε να αγωνίζεται στην ανεξάρτητη σκηνή της πάλης, όπου έμεινε μέχρι το 2010.

## Καριέρα στο WWE (2014-)
### Εκπαίδευση
To 2010 υπέγραψε συμβόλαιο με την μεγαλύτερη εταιρεία πάλης, το WWE. Έπειτα, στάλθηκε στο θυγατρικό FCW για να εκπαιδευτεί. Αφού έχασε χρόνο λόγω τραυματισμών, το 2013 αγωνίστηκε στο θυγατρικό NXT και μαζί του είχε την Λάνα ως μάνατζερ.

### Κύριο ρόστερ
Τον Ιανουάριο του 2014 ο Ρούσεβ εμφανίστηκε στον αγώνα Royal Rumble. Τον Μάιο έκανε το ντεμπούτο του στο ρόστερ ως ένας αντιαμερικανός Ρωσόφιλος, αφού σύμφωνα με το σενάριο είχε μετακομίσει στη Ρωσία. Εντωμεταξύ, η μάνατζερ του, Λάνα, έκανε αντιαμερικανικές δηλώσεις και αναφορές στη Ρωσία για να εξαγριώσει τους Αμερικάνους οπαδούς. Ο Ρούσεβ άρχισε να παίρνει νίκες κόντρα σε άλλους παλαιστές, ενώ τον Ιούλιο στο Payback νίκησε τον Μπιγκ Ι. Μετά νίκησε τον Μπιγκ Ι στο Money in the Bank και ξεκίνησε κόντρα με τον Τζακ Σουάγκερ τον οποίο και νίκησε δύο φορές. Έπειτα πήρε νίκες απέναντι στους μεγαλόσωμους Μαρκ Χένρι και Μπιγκ Σόου. Τον Νοέμβριο νίκησε τον Σέιμους, κατακτώντας το Πρωτάθλημα Ηνωμένων Πολιτειών.

Ο Ρούσεβ συμμετείχε στον αγώνα Royal Rumble τον Ιανουάριο του 2015 όπου ήταν ο τελευταίος που αποκλείστηκε. Τον επόμενο μήνα στο Fastlane, κατάφερε να διατηρήσει τον τίτλο του απέναντι στον Τζον Σίνα. Στη WrestleMania 31, έχασε τον τίτλο απο τον Σίνα, παίρνοντας έτσι και την πρώτη του ήττα. Η κόντρα τους συνεχίστηκε, με τον Ρούσεβ να χάνει απο τον Σίνα στο Extreme Rules τον Απρίλιο. Έπειτα, ήρθαν ξανά αντιμέτωποι στο Payback, όπου ο Σίνα τον νίκησε σε έναν αγώνα "I quit".

## Στη πάλη
### Τελειωτικές Κινήσεις
*Camel clutch 2013–σήμερα
*Bulplex (Oklahoma roll που μετατρέπεται σε German suplex) 2011–2012
*Jumping side kick 2014–σήμερα

### Χαρακτηριστικές κινήσεις
*Fallaway slam
*Running hip attack 
*Samoan drop
*Spinning heel kick
*Swinging side slam

### Πρωταθλήματα
*Πρωτάθλημα Ηνωμένων Πολιτειών (1 φορά)
### Παρωνύμια
*"The Bulgarian Brute" ("Ο βούλγαρος βρούτος")
*"The Super-Athlete" ("Ο υπεραθλητής")

## Παραπομπές


## Πηγές
*http://pwpix.net/superstars/a/alexanderrusev/

## Εξωτερικοί σύνδεσμοι
* 

Κατηγορία:Βούλγαροι αθλητές
Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Στιβ Γουόχολζ

Ο **Στιβ Γουόχολζ** (*αγγλ. Steve Wacholz*) είναι αμερικανός ντράμερ γνωστός για τη συμμετοχή του στο χέβι μέταλ συγκρότημα των Savatage από το 1983 ως το 1993.

## Βιογραφία
Ο Στιβ Γουόχολζ γεννήθηκε στη Νέα Υόρκη το 1962. Το παρωνύμιο "Dr. Killdrums" του δόθηκε όταν ήταν 16 ετών και ήταν μέλος των Avatar, ενώ πιο πριν έπαιζε στους Paradox. Οι Avatar προήλθαν από την σύμπτυξη των συγκροτημάτων Alien Και Tower και ο Γουόχολζ ανέλαβε τα τύμπανα μετά από οντισιόν.
Το συγκρότημα ηχογράφησε το ΕΡ "*City Beneath the Surface*" το 1982 και άλλαξε το όνομα του σε Savatage την προηγούμενη ημέρα της επίσημης κυκλοφορίας του πρώτου τους δίσκου με τίτλο "*[[Sirens]]*", το 1983. Ο Γουόχολζ παρέμεινε στο σχήμα κατά την πιο επιτυχημένη περίοδο του, ηχογραφώντας μαζί τους τα άλμπουμ "*[[Power of the Night]]*" (1985), 
"*[[Fight for the Rock]]*" (1986), "*[[Hall of the Mountain King]]*" (1987), "*[[Gutter Ballet]]*" (1989), "**" (1991) και "*[[Edge of Thorns]]*" (1993).
Κατά τις ηχογραφήσεις του τελευταίου εξ αυτών, ο τραγουδιστής και κιμπορντίστας Τζον Όλιβα είχε αποχωρήσει και βοηθούσε το συγκρότημα στο συνθετικό κομμάτι. Την ίδια περίοδο, ο Γουόχολζ άνοιξε ένα κατάστημα με είδη μοντελισμού, του οποίου τα έσοδα ήταν αρκετά μεγάλα, όπως και ο φόρτος εργασίας, με αποτέλεσμα να μην μπορεί να περιοδεύσει με τους Savatage.
Τον Οκτώβριο του 1993, ο Κρις Όλιβα έχασε την ζωή του και ο Τζον Όλιβα ηχογράφησε όλα τα όργανα για το άλμπουμ "*[[Handful of Rain]]*", αν και στα τύμπανα αναφέρεται ο Γουόχολζ. Αποφάσισε να μην περιοδεύσει με το συγκρότημα επηρεασμένος από την απουσία του Όλιβα.
Μετά την αποχώρηση του από τους Savatage, εργάστηκε σε κατάστημα μουσικών ειδών και δίδασκε μουσική. Επίσης, εργάζεται ως σύμβουλος επενδύσεων στην πολιτεία της Φλόριντα και έχει την δική του δισκογραφική εταιρεία "Spybat Records".
Κατά τη νέα χιλιετία, συμμετείχε στο άλμπουμ "* 'Tage Mahal*" των Pain του Τζον Όλιβα παίζοντας τύμπανα στα κομμάτια "*No Escape*" και "*Nowhere to Run*", ενώ το 2010 δημιούργησε το power metal συγκρότημα Reverence, μαζί με τους κιθαρίστες Πιτ Ρόσι και Μπράιαν Χόλαντ, τον μπασίστα Φρανκ Σαπάρντι και τον τραγουδιστή Τοντ Μάικλ Χολ. Στις 31 Μαΐου 2012, κυκλοφόρησαν το άλμπουμ "*When Darkness Calls*" και ο Νεντ Μελόνι ανέλαβε το μπάσο για την περιοδεία του άλμπουμ.

## Δισκογραφία

## Πηγές
* Savatage - Steve Wacholz 
* Savatage - Biography - Metal Storm
* Steve "Dr. Killdrums" Wacholz Discography at Discogs
* Steve "Doc" Wacholz - Encyclopaedia Metallum: The Metal Archives

Κατηγορία:Ροκ μουσικοί
Κατηγορία:Ντράμερς
ΕΡΤ Χανίων

Ο **Ραδιοφωνικός Σταθμός Χανίων** (**ΕΡΤ Χανίων**) είναι ο τοπικός ραδιοφωνικός σταθμός της πόλης και του νομού Χανίων. Το πρόγραμμά του είναι κυρίως ειδησεογραφικό.

## Ιστορικό
Ξεκίνησε να εκπέμπει το 1947 από έναν πομπό μεσαίων κυμάτων ισχύος 50Watt και 4 χρόνια αργότερα, το 1951, εντάχθηκε στο τότε ΕΙΡ το οποίο το 1952 κατασκεύασε σύγχρονες κτιριακές εγκαταστάσεις στη Σούδα, όπου τοποθετήθηκε πομπός των 5ΚW. Στις 29 Σεπτεμβρίου 1954 ξεκίνησε να εκπέμπει σε πλήρη καθημερινή λειτουργία. Το 1966 κυβερνητική πρόθεση για λειτουργία κρατικού ραδιοσταθμού και στο Ρέθυμνο έμεινε αναξιοποίητη.

Το 1986 μετακόμισε σε νέο κτίριο στο ιδιόκτητο οικόπεδο του σταθμού στη Σούδα, όπου και εγκαταστάθηκε νέος πομπός ισχύος 100ΚW στα μεσαία κύματα και από τότε εκπέμπει στους 1.512 χιλιόκυκλους με εμβέλεια σε πολλές περιοχές της χώρας και ευρύτερα της λεκάνης της Μεσογείου και των Βαλκανίων. Η ΕΡΑ Χανίων από το 1990 εκπέμπει και στα FM στους 104&nbsp;MHz με κέντρο εκπομπής τη "Σκλόκα" από έναν πομπό ισχύος 10KW καλύπτοντας τη δυτική Κρήτη. Το 2022 μετακόμισε εκ νέου σε ιδιόκτητο κτίριο.

Από το 2001 εκπέμπει και στους 100.6&nbsp;MHz με κέντρο εκπομπής τη "Μαλάξα" από έναν πομπό ισχύος 1KW καλύπτοντας τους νομούς Χανίων και Ρεθύμνου.

Στις 11 Ιουνίου 2013 μετά την ανακοίνωση για το κλείσιμο της ΕΡΤ οι απολυμένοι εργαζόμενοι συνέχισαν κανονικά την μετάδοση του προγράμματος του σταθμού. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Χανίων αλλάζοντας το όνομά της σε ΕΡΤ Χανίων.

## Παραπομπές


## Εξωτερικοί σύνδεσμοι
*Ακούστε την ΕΡΤ Χανίων
*Ακούστε ζωντανά από το ERT echo
*Επίσημη ιστοσελίδα
*Επίσημο ιστολόγιο της ΕΡΤ Χανίων

Κατηγορία:Ελληνική Ραδιοφωνία
Κατηγορία:Μέσα Μαζικής Ενημέρωσης των Χανίων
Οκρούγκ Κράινα

Η **Οκρούγκ Κράινα** (*[[σερβικά]]: Крајински округ*) ήταν διοικητική διαίρεση του Πριγκιπάτου της Σερβίας που δημιουργήθηκε το 1836. Διατηρήθηκε στο Βασίλειο της Σερβίας και στο Βασίλειο Σέρβων, Κροατών και Σλοβένων έως το 1922 που καταργήθηκε οριστικά. Η περιφέρεια σε όλες αυτές τις διοικητικές αλλαγές διατήρησε την ίδια σύσταση χωρίς καμία αλλαγή. Έδρα της ήταν η πόλη Νεγκοτίν.

Ήταν μία παραμεθόρια περιφέρεια και καταλάμβανε την περιοχή ανάμεσα στα όρη Ντέλι Γιοβάν, Ποριεσκίν και τους ποταμούς Τίμοκ και Δούναβη. Στο Πριγκιπάτο της Σερβίας καταλάμβανε το βορειοανατολικό του τμήμα, στο Βασίλειο της Σερβίας συνόρευε στα βόρεια με τη Ρουμανία και στα ανατολικά με την Οθωμανική Αυτοκρατορία. Στο Βασίλειο της Γιουγκοσλαβίας συνόρευε με τη Ρουμανία και τη Βουλγαρία.

Διοικητικά χωριζόταν στις Σρεζ Κράινας, Νεγκοτίν, Κλιούτσκι, Κλάδοβο και Πόρετς. Στην απογραφή του 1834 η περιοχή είχε 41.476 κατοίκους ενώ στην απογραφή του 1854 είχε 58.050 κατοίκους. Στη διοικητική διαίρεση του 1922 ενώθηκε με την Οκρούγκ Τιμότσκι δημιουργώντας την Όμπλαστ Τίμοτσκα.

## Πηγές
* Λιλιάνα Ζίβκοβιτς, Σλαβολιούμπ Γιοβάνοβιτς, [ОСНОВНЕ ОДЛИКЕ АНТРОПОГЕОГРАФСКОГ РАЗВОЈА НЕГОТИНСКЕ КРАЈИНЕ ДО XX ВЕКА∗](https://web.archive.org/web/20160305124123/http://www.gef.bg.ac.rs/img/upload/files/Rad%2016(1).pdf), σελ 254, 255

Κατηγορία:Διοικητική διαίρεση του Πριγκιπάτου της Σερβίας
Κατηγορία:Διοικητική διαίρεση του Βασιλείου της Σερβίας
Κατηγορία:Διοικητική διαίρεση του Βασιλείου Σέρβων, Κροατών και Σλοβένων
The Year of the Voyager

Το **The Year of the Voyager** είναι ζωντανά ηχογραφημένο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Οκτώβριο του 2008 μέσω της δισκογραφικής εταιρείας "Century Media Records". Το "*Year of the Voyager*" κυκλοφόρησε και σε μορφή διπλού DVD με μεγαλύτερο αριθμό τραγουδιών και οκτώ βίντεο κλιπ του συγκροτήματος ως επιπλέον υλικό.
Οι ζωντανές εμφανίσεις κατά τις οποίες ηχογραφήθηκε το άλμπουμ έγιναν στο πλαίσιο της περιοδείας για την προώθηση του δίσκου "*[[This Godless Endeavor]]*", ενώ στο DVD συμπεριλήφθηκαν τα τραγούδια "*Engines Of Hate*" και "*Beyond Within*" από το πάρτι για τον εορτασμό των χρόνων από την ίδρυση της "Century Media" στο "The Roxy" του Λος Άντζελες στις 28 Σεπτεμβρίου 2001.

## Τραγούδια
### CD 1
1. **Final Product** *(Dane, Loomis)* - 5:09
2. **My Acid Words** *(Dane, Loomis)* - 6:04
3. **What Tomorrow Knows / Garden of Grey** *(Dane, Loomis)* - 4:21
4. **Next in Line** *(Dane, Loomis)* - 5:21
5. **Enemies of Reality** *(Dane, Loomis)* - 4:52
6. **I, Voyager** *(Dane, Loomis)* - 6:14
7. **The Politics of Ecstasy** *(Dane, Loomis)* - 7:36
8. **The River Dragon Has Come** *(Dane, Loomis)* - 5:16
9. **I Am the Dog** *(Dane, Loomis)* - 4:46
10. **Dreaming Neon Black** *(Dane, Smyth)* - 6:32

### CD 2
1. **Matricide** *(Dane, Loomis)* - 5:44
2. **Dead Heart in a Dead World** *(Dane, Loomis)* - 4:41
3. **Inside Four Walls** *(Dane, Loomis)* - 5:20
4. **The Learning** *(Dane, Loomis)* - 9:50
5. **Sentient 6** *(Dane, Loomis)* - 7:06
6. **Narcosynthesis** *(Dane, Loomis)* - 6:02
7. **The Heart Collector** *(Dane, Loomis)* - 6:53
8. **Born** *(Dane, Loomis)* - 5:58
9. **This Godless Endeavor** *(Dane, Loomis)* - 9:25

## Τα μέλη του συγκροτήματος
Το "*The Year of the Voyager*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **Στιβ Σμιθ** - κιθάρα
* **[[Κρις Μπρόντερικ]]** - κιθάρα
* **Κάραν Μέρφι** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

## Παραπομπές


## Πηγές
* The Year of the Voyager - Nevermore | Songs, Reviews, Credits, Awards | AllMusic
* Nevermore - The Year of the Voyager (album review ) | Sputnikmusic
* Nevermore - The Year of the Voyager - Encyclopaedia Metallum: The Metal Archives
* Nevermore - The Year of the Voyager - Metal Storm

Κατηγορία:Δισκογραφία των Nevermore
Κατηγορία:Άλμπουμ του 2008
Ναχαγιέ Κράινα

Το **Ναχαγιέ Κράινα** (*[[σερβικά]] : Крајина нахија*) ήταν διοικητική διαίρεση της Οθωμανικής αυτοκρατορίας στην σημερινή Σερβία.  Εδαφικά καταλάμβανε την σημερινή περιοχή της Τίμοτσκα Κράινα.

Η περιοχή κατακτήθηκε από τους Οθωμανούς μετά την πτώση του Δεσποτάτου της Σερβίας το 1459. Αναφέρεται ότι ανήκε στο Σαντζάκι της Βιντίν ήταν αραιοκατοικημένη κι έγινε εποικισμός με Βλάχους Ρουμάνους. Οι μεταναστεύσεις από την Βλαχία που ήταν στην άλλη πλευρά του Δούναβη, αγροτών και κτηνοτρόφων κυρίως, συνεχίστηκαν καθ΄όλη την τουρκοκρατία. Το 1718 καταλήφθηκε από την Αυστροουγγαρία έως το 1739 που έγινε πάλι οθωμανική. Οι αυστροτουρκικοί πόλεμοι ερήμωσαν την περιοχή που ήταν στα σύνορα των δύο χωρών ώστε στα μέσα του 18ου αιώνα αναφέρεται έρημη.  

Κατά την Πρώτη Σερβική εξέγερση απελευθερώθηκε προσωρινά από τους επαναστάτες Σέρβους αλλά όταν δημιουργήθηκε το Πριγκιπάτο της Σερβίας έγινε μέρος του μόλις το 1833. Με την αναγνώριση της αυτονομίας του Πριγκιπάτου στο Ναχαγιέ της Κράινας παραχωρήθηκαν από τους Οθωμανούς προνόμια στους Σέρβους με σκοπό την διατήρηση της ειρήνης.

## Πηγές
* Λιλιάνα Ζίβκοβιτς, Σλαβολιούμπ Γιοβάνοβιτς, [ОСНОВНЕ ОДЛИКЕ АНТРОПОГЕОГРАФСКОГ РАЗВОЈА НЕГОТИНСКЕ КРАЈИНЕ ДО XX ВЕКА∗](https://web.archive.org/web/20160305124123/http://www.gef.bg.ac.rs/img/upload/files/Rad%2016(1).pdf), σελ

Κραινα
Κατηγορία:Οθωμανική διοικητική διαίρεση της Σερβίας
Δημοκρατία του Τέξας

Η **Δημοκρατία του Τέξας** ήταν ένα αυτόνομο κράτος στη Βόρεια Αμερική μεταξύ των ΗΠΑ και του Μεξικού που υπήρχε από το 1836 έως το 1845. Ιδρύθηκε στις 2 Μαρτίου 1836 όταν οι κάτοικοι του Τέξας ανακήρυξαν την ανεξαρτησία τους από το Μεξικό. Ο Μεξικανικός στρατός ηγούμενος από τον Σάντα Άννα επιτέθηκε στο νεοσύστατο κράτος. Όμως η αποστολή απέτυχε, ο μεξικανικός στρατός ηττήθηκε και ο Σάντα Άννα πιάστηκε αιχμάλωτος κοντά στο Χιούστον. Η νέα δημοκρατία πέρασε δύσκολα χρόνια καθώς δεν υπήρχε πρέπουσα κυβέρνηση ούτε χρήματα. Τα σύνορα της συχνά λεηλατούνταν από το Μεξικό και υπήρχαν μάχες μεταξύ των αποίκων και των ιθαγενών. Η κυβέρνηση των ΗΠΑ δεν αναγνώρισε την Δημοκρατία του Τέξας.

Το 1841 ο Σάντα Άννα εκλέχτηκε πάλι πρόεδρος του Μεξικού και οι συνοριακές επιθέσεις αυξήθηκαν. Εκείνη την περίοδο χιλιάδες νέοι άποικοι μετακινήθηκαν στο Τέξας και οι κάτοικοι των ΗΠΑ το υποστήριξαν. Η ιδέα του Τέξας να γίνει μέρος των ΗΠΑ ενισχύθηκε.

Η Δημοκρατία του Τέξας διαλύθηκε στις 29 Δεκεμβρίου 1845 όταν συγχωνεύτηκε από τις ΗΠΑ και έγινε η 28η πολιτεία των ΗΠΑ.

## Παραπομπές


## Εξωτερικοί σύνδεσμοι
* 

Κατηγορία:Τέξας
Κατηγορία:Ιστορία των Ηνωμένων Πολιτειών
Τεξας
Β΄ κατηγορία ποδοσφαίρου ανδρών Κύπρου 1991-92

Η **Β΄ κατηγορία ποδοσφαίρου ανδρών Κύπρου 1991-92** ήταν η 37η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άχνας για 2η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορίας 1991-92 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1992-93. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Α΄ κατηγορίας 1991-92, με τη νικήτρια να συμμετέχει στην Α΄ κατηγορία 1992-93 και την ηττημένη στη Β΄ κατηγορία 1992-93. 

Οι δύο τελευταίες ομάδες υποβιβάστηκαν στο πρωτάθλημα Γ΄ κατηγορίας 1992-93. Η 12η στη βαθμολογία ομάδα έδωσε μπαράζ με τη 3η ομάδα του πρωταθλήματος Γ΄ κατηγορίας 1991-92, με τη νικήτρια να συμμετέχει στην Β΄ κατηγορία 1992-93 και την ηττημένη στη Γ΄ κατηγορία 1992-93.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1990-91|περίοδο 1990-91]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1991-92
* Ευαγόρας Πάφου
* Ομόνοια Αραδίππου

Ομάδες που διαβαθμίστηκαν στην Γ΄ κατηγορία 1991-92:
* Ερμής Αραδίππου
* Εθνικός Δευτεράς
* Ελπίδα Ξυλοφάγου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1990-91
* ΑΠΟΠ Πάφου
* ΑΠΕΠ Πιτσιλιάς

Ομάδες που προήχθησαν από την Γ΄ κατηγορία 1990-91:
* Οθέλλος Αθηαίνου
* Εθνικός Άσσιας
* Απόλλων Λυμπιών

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Μπαράζ
;Μπαράζ για άνοδο
Η ΑΠΕΠ Πιτσιλιάς έδωσε αγώνες μπαράζ με τη 12η ομάδα του πρωταθλήματος Α΄ Κατηγορίας, Ολυμπιακού Λευκωσίας. Στο πρώτο παιχνίδι, ο γηπεδούχος Ολυμπιακός κέρδισε με 2-0. Ο Ολυμπιακός κέρδισε και στην έδρα της ΑΠΕΠ με 3-0 και έτσι η ΑΠΕΠ παρέμεινε στη Β΄ κατηγορία.

;Μπαράζ για παραμονή
Ο Εθνικός Άσσιας έδωσε αγώνες μπαράζ με την 3η ομάδα του πρωταθλήματος Γ΄ Κατηγορίας, Άδωνι Ιδαλίου. Νικητής αναδείχθηκε ο Εθνικός Άσσιας και παρέμεινε στη Β΄ κατηγορία.

## Παραπομπές


## Πηγές
*
*
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1991-92
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1991-1992
Γ΄ κατηγορία ποδοσφαίρου ανδρών Κύπρου 1991-92

Η **Γ΄ κατηγορία Κύπρου 1991-92** αποτέλεσε το 21ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε η ΠΑΕΕΚ Κερύνειας για 1η φορά στην ιστορία της.

## Σύστημα διεξαγωγής
Στο πρωτάθλημα της Γ΄ κατηγορία την περίοδο 1991-92 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1992–93. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Β΄ κατηγορία 1991-92, με τη νικήτρια να συμμετέχει στην Β΄ κατηγορία 1992-93 και την ηττημένη στη Γ΄ κατηγορία 1992-93. Οι τρεις τελευταίες ομάδες υποβιβάστηκαν στη Δ΄ κατηγορία 1992–93. 

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 1990-91|περίοδο 1990-91]]
;Ομάδες που δεν συμμετείχαν στο πρωτάθλημα
Ομάδες που προήχθησαν στη Β΄ κατηγορία 1991-92
* Οθέλλος Αθηαίνου
* Εθνικός Άσσιας
* Απόλλων Λυμπιών

Ομάδες που διαβαθμίστηκαν στη Δ΄ κατηγορία 1991-92
* ΑΕΖ Ζακακίου
* ΟΧΕΝ Περιστερώνας
* ΑΣΟ Ορμήδειας

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 1990-91
* Ερμής Αραδίππου
* Εθνικός Δευτεράς
* Ελπίδα Ξυλοφάγου

Ομάδες που προήχθησαν από την Δ΄ κατηγορία 1990-91
* ΑΕΚ Κακοπετριάς
* Εθνικός Δευτεράς
* Κέντρο Νεότητας Μαρωνιτών

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση

## Μπαράζ
Ο Άδωνις έδωσε αγώνες μπαράζ με τη 12η ομάδα του πρωταθλήματος Β΄ Κατηγορίας, Εθνικό Άσσιας. Νικητής αναδείχθηκε ο Εθνικός Άσσιας και έτσι ο Άδωνις παρέμεινε στη Γ΄ κατηγορία.

## Παραπομπές


## Πηγές

*
*

## Δείτε επίσης
*Α΄ κατηγορία ποδοσφαίρου ανδρών Κύπρου 1991-92
*Β΄ κατηγορία ποδοσφαίρου ανδρών Κύπρου 1991-92
*Δ΄ κατηγορία ποδοσφαίρου ανδρών Κύπρου 1991-92
*Κύπελλο Κύπρου ποδοσφαίρου ανδρών 1991-92

Κατηγορία:Εγχώρια ποδοσφαιρικά πρωταθλήματα 1991-1992
Κατηγορία:Γ΄ κατηγορία ποδοσφαίρου ανδρών Κύπρου
Σερντάρστβο Τιμότσκο

Το **Σερντάρστβο Τιμότσκο** (*[[σερβικά]] : Тимочко сердарство*) ήταν διοικητική διαίρεση του Πριγκιπάτου της  Σερβίας από το 1833 έως το 1835. Ήταν ένα από τις πέντε μεγάλες διοικητικές περιοχές που δημιουργήθηκαν μετά την ενσωμάτωση στο Πριγκιπάτο περιοχών της Παλιάς Σερβίας από την Οθωμανική Αυτοκρατορία. Τα Σερντάρστβο ήταν διευρυμένες περιφέρειες που προήλθαν από την ένωση πολλών περιφερειών. Διοικητικό της κέντρο ορίστηκε από τον πρίγκιπα Μίλος Ομπρένοβιτς η πόλη της Νεγκοτίν. 

Διοικητικά χωριζόταν σε τρεις μικρότερες περιφέρειες (Οκρούγ), την Κνιέζεβατς, Κρνορέτσκο και την Κραΐνσκο. Γεωγραφικά περιελάμβανε την ανατολική Σερβία και τμήμα της σημερινής Βοϊβοντίνας. Ο Διοικητής της, Σερντάρ, είχε υποχρέωση να ενημερώνει εβδομαδιαία τον πρίγκιπα για το Σερντάστβο. 

## Πηγές
* Λιλιάνα Ζίβκοβιτς, Σλαβολιούμπ Γιοβάνοβιτς, [ОСНОВНЕ ОДЛИКЕ АНТРОПОГЕОГРАФСКОГ РАЗВОЈА НЕГОТИНСКЕ КРАЈИНЕ ДО XX ВЕКА∗](https://web.archive.org/web/20160305124123/http://www.gef.bg.ac.rs/img/upload/files/Rad%2016(1).pdf), σελ 254
* Мирослав Свирчевић, ЛОКАЛНА УПРАВА И РАЗВОЈ МОДЕРНЕ СРПСКЕ ДРЖАВЕ ОД КНЕЖИНСКЕ ДО ОПШТИНСКЕ САМОУПРАВЕ, BELGRADE 2011

Κατηγορία:Διοικητική διαίρεση του Πριγκιπάτου της Σερβίας
Μαρία Σώρα

Η **Μαρία Σώρα** (γεννήθηκε στις 10 Ιουνίου 1996 στον Πειραια) είναι διεθνής Ελληνίδα υδατοσφαιρίστρια που αγωνίζεται ως περιφερειακή.

## Καριέρα
Η Μαρία Σώρα υπέγραψε το πρώτο της επαγγελματικό συμβόλαιο στον Ολυμπιακό Πειραιώς, στον οποίο βρίσκεται από πολύ μικρή ηλικία.  Με την ομάδα του Ολυμπιακού έχει κατακτήσει μέχρι στιγμής δύο πρωταθλήματα Ελλάδας νεανίδων (2013, 2015), τρία πρωταθλήματα Ελλάδας νέων γυναικών (2013, 2014, 2015), δύο πρωταθλήματα Ελλάδας γυναικών (2014, 2015), ένα Πρωτάθλημα Ευρώπης Γυναικών (2015) κι ένα Κύπελλο Κυπελλούχων Len Trophy (2014).

## Διεθνείς συμμετοχές
Η Μαρία Σώρα είναι διεθνής με την εθνική ομάδα υδατοσφαίρισης νεανίδων της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2013 κατέκτησε το χρυσό μετάλλιο στο ευρωπαϊκό πρωτάθλημα υδατοσφαίρισης νεανίδων.

## Τίτλοι
* 2 Πρωταθλήματα Νεανίδων: 2013, 2015
* 3 Πρωταθλήματα Νέων Γυναικών: 2013, 2014, 2015
* 3 Πρωταθλήματα Ελλάδας: 2014, 2015, 2016
* 1 Πρωτάθλημα Ευρώπης: 2015
* 1 Κύπελλο Κυπελλούχων Len Trophy: 2014

## Πηγές
* Το προφίλ της Μαρία Σώρα στο gavros.gr
* Πρωταθλήτρια Ευρώπης η Εθνική νεανίδων

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Περιφερειακοί υδατοσφαιριστές
Δημήτριος Αθ. Παπαδημητρίου

:*Το άρθρο αναφέρεται στον βουλευτή Αργολίδας. Για τον βουλευτή Αρκαδίας, δείτε [[Δημήτριος Παπαδημητρίου (βουλευτής Αρκαδίας)]]. Για τον σύγχρονο μουσικό, δείτε [[Δημήτρης Παπαδημητρίου (μουσικός)|Δημήτρης Παπαδημητρίου]].*

Ο **Δημήτριος Παπαδημητρίου** (Δαλαμανάρα Αργολίδας, 1910 - 8 Μαρτίου 1986) ήταν Έλληνας δικηγόρος και πολιτικός, ο οποίος υπηρέτησε ως βουλευτής.
## Βιογραφία
Γεννήθηκε στη Δαλαμανάρα Αργολίδας όπου και μεγάλωσε.

Σπούδασε Νομικά και εξάσκησε το δικηγορικό επάγγελμα. Στις εκλογές του 1946 εξελέγη βουλευτής Αργολιδοκορινθίας με το Συνδυασμό Ηνωμένης Παρατάξεως Εθνικοφρόνων (Κόμμα Εθνικών Φιλελευθέρων) με 10.824 ψήφους. Εξελέγη βουλευτής στην εκλογική περιφέρεια Αργολίδας στις εκλογές του 1961 και επανεξελέγη στις εκλογές του 1963 και στις εκλογές του 1964.

Αποστάτησε από την Ένωση Κέντρου μαζί με άλλους βουλευτές το 1965. Στην κυβέρνηση Τσιριμώκου (από τις 18 Αυγούστου μέχρι τις  17 Σεπτεμβρίου 1965) ήταν υπουργός Βιομηχανίας.

Στην κυβέρνηση Στεφανόπουλου (από τις 5 Οκτωβρίου 1965 έως τις 11 Μαΐου 1966) υπηρέτησε ως υφυπουργός Οικονομικών και από τις 11 Μαΐου ως τις 22 Δεκεμβρίου 1966 ήταν υφυπουργός Εθνικής Άμυνας.

Απεβίωσε σε ηλικία 76 ετών το 1986 και κηδεύτηκε στον ναό του Αγίου Γεωργίου στο Ναύπλιο, στις 9 Μαρτίου 1986.

Κόρη του ήταν η επίσης βουλευτής, Έλσα Παπαδημητρίου.

## Παραπομπές


Κατηγορία:Βουλευτές Αργολίδος
Κατηγορία:Βουλευτές Αργολιδοκορινθίας
Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Βιομηχανίας
Κατηγορία:Έλληνες υφυπουργοί Οικονομικών
Κατηγορία:Έλληνες υφυπουργοί Εθνικής Άμυνας
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Τριανταφυλλιά Μανωλιουδάκη

Η **Τριανταφυλλιά Μανωλιουδάκη** (19 Μαρτίου 1986, Χανιά) και ήταν διεθνής Ελληνίδα υδατοσφαιρίστρια που αγωνίστηκε ως περιφερειακή στον Ολυμπιακό Πειραιώς.

## Καριέρα
Η Τριανταφυλλιά Μανωλιουδάκη βρίσκόταν στον Ολυμπιακό Πειραιώς από το 2007. Με την ομάδα του Ολυμπιακού κατέκτησε 8 πρωταθλήματα Ελλάδος, 1 πρωτάθλημα Ευρώπης (2015) και 1 Κύπελλο Κυπελλούχων Len Trophy (2014). Η κατάκτηση του Len Trophy ήταν μια ιδιαίτερη στιγμή για τον ερυθρόλευκο σύλλογο καθώς αποτελούσε το πρώτο διεθνές τρόπαιο που κατακτούσε η ομάδα από την ίδρυσή της και μέχρι εκείνη τη στιγμή.

Η Τριανταφυλλιά Μανωλιουδάκη αποσύρθηκε απ' την ενεργό δράση το 2019. 

## Διεθνείς συμμετοχές
Η Τριανταφυλλιά Μανωλιουδάκη ήταν διεθνής με την εθνική ομάδα υδατοσφαίρισης  της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2011 κατέκτησε με την Εθνική Ελλάδος το χρυσό μετάλλιο στο παγκόσμιο πρωτάθλημα υδατοσφαίρισης της Σανγκάης.

## Τίτλοι
* 8 Πρωταθλήματα Ελλάδας: 2009, 2011, 2014, 2015, 2016, 2017, 2018, 2019
* 1 Πρωτάθλημα Ευρώπης: 2015
* 1 Σουπερ Καπ Ευρώπης: 2015
* 1 Κύπελλο Κυπελλούχων LEN Trophy: 2014
* 1 Κύπελλο Ελλάδας: 2018
## Παραπομπές


## Πηγές
* Το προφίλ της Μανωλιουδάκη στο gavros.gr
* Συνέντευξη της Τριανταφυλλιώς Μανωλιουδάκη στο flashnews.gr 

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Περιφερειακοί υδατοσφαιριστές
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Άλκηστη Αβραμίδου

Η **Άλκηστη Αβραμίδου** (γεννήθηκε στις 26 Φεβρουαρίου 1988) είναι πρώην διεθνής Ελληνίδα υδατοσφαιρίστρια που αγωνίστηκε ως περιφερειακή στον Ολυμπιακό Πειραιώς απ' το 2007 μέχρι το 2021.

## Καριέρα
Η Άλκηστη Αβραμίδου βρέθηκε στον Ολυμπιακό Πειραιώς από πολύ μικρή ηλικία. Παρέμεινε στην ομάδα του Πειραιά για 14 χρόνια και κατέκτησε συνολικά 14 εγχώριους τίτλους και 4 διεθνείς. 

Με το τέλος της σεζόν 2020-21, όπου και κατέκτησε το τρεμπλ με τον Ολυμπιακό, αποφάσισε να αποσυρθεί απο την ενεργό δράση. 

## Διεθνείς συμμετοχές

Η Άλκηστη Αβραμίδου ήταν διεθνής με την εθνική ομάδα υδατοσφαίρισης  της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2011 κατέκτησε με την Εθνική Ελλάδος το χρυσό μετάλλιο στο παγκόσμιο πρωτάθλημα υδατοσφαίρισης της Σανγκάης.

## Τίτλοι
* **2 [[Κύπελλο πρωταθλητριών υδατοσφαίρισης γυναικών|Πρωταθλήματα Ευρώπης (Euro League)]]**
** 2015, 2021
* **1 [[Λεν Τρόφι γυναικών|Κύπελλο Ευρωπαϊκής Ομοσπονδίας (LEN Trophy)]]**
** 2014
* **1 [[Σούπερ Καπ Ευρώπης υδατοσφαίρισης γυναικών|Σούπερ Καπ Ευρώπης]]**
** 2015
* **10 [[Ελληνικό πρωτάθλημα υδατοσφαίρισης γυναικών|Πρωταθλήματα Ελλάδας]]**
** 2009, 2011, 2014, 2015,  2016,  2017, 2018, 2019, 2020, 2021
* **3 [[Κύπελλο Ελλάδος υδατοσφαίρισης γυναικών|Κύπελλα Ελλάδας]]**
** 2018, 2020, 2021
* **1 [[Σούπερ Καπ Ελλάδος υδατοσφαίρισης γυναικών|Σούπερ Καπ Ελλάδας]]**
** 2020

## Παραπομπές


## Πηγές
* Το προφίλ της Αβραμίδου στο gavros.gr
* Συνέντευξη της Αβραμίδου στο waterpolonews.gr
* Εθνική Ελλάδας Γυναικών: Καμπ ενόψει Ουγγαρίας

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Περιφερειακοί υδατοσφαιριστές
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Κατηγορία:Υδατοσφαιρίστριες Εθνικής Ελλάδας
Βάσω Πλευρίτου

Η **Βάσω Πλευρίτου** (γεννήθηκε στις 8 Ιουνίου 1998) είναι διεθνής Ελληνίδα υδατοσφαιρίστρια που αγωνίζεται ως περιφερειακή στον Ολυμπιακό   

## Καριέρα
Έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ηρακλή, στη συνέχεια μεταφέρθηκε μαζί με τις αδελφές της στην Ομάδα του Ολυμπιακού Πειραιώς  στον οποίο υπέγραψε και το πρώτο της επαγγελματικό συμβόλαιο.

Η Βάσω Πλευρίτου παραμένει στην ομάδα του Πειραιά μέχρι και σήμερα.

## Διεθνείς συμμετοχές
Η Βάσω Πλευρίτου είναι διεθνής με την εθνική ομάδα υδατοσφαίρισης νεανίδων της Ελλάδας. Το 2013 ήταν μέλος της ομάδας της εθνικής Ελλάδος νεανίδων που νίκησε στον μεγάλο τελικό του Ευρωπαϊκού Πρωταθλήματος υδατοσφαίρισης Νεανίδων 2013 την Ισπανία με 8-5 και κατέκτησε το τρόπαιο.

## Τίτλοι
* 2 Πρωταθλήματα Ελλάδας Νεανίδων: 2013, 2015
* 3 Πρωταθλήματα Ελλάδας Νέων Γυναικών: 2013, 2014, 2015
* 3 Πρωταθλήματα Ευρώπης: 2015, 2021, 2022
* 1 Κύπελλο Ευρωπαϊκής Ομοσπονδίας (LEN Trophy): 2014
* 3 Σούπερ Καπ Ευρώπης: 2015, 2021, 2022
* 11 Πρωταθλήματα Ελλάδας: 2014, 2015, 2016, 2017, 2018, 2019, 2020, 2021, 2022, 2023, 2024
* 6 Κύπελλα Ελλάδας: 2018, 2020, 2021, 2022, 2023, 2025
* 2 Σούπερ Καπ Ελλάδας: 2020, 2024

## Πηγές
* Το προφίλ της Βάσω Πλευρίτου στο gavros.gr
* Συγχαρητήρια στην πρωταθλήτρια Ευρώπης, Εθνική πόλο νεανίδων
* Πρωταθλητής ο Ολυμπιακός στο πόλο γυναικών
* Πρωτάθλημα οι νέες γυναίκες του Ολυμπιακού

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Ηρακλή Θεσσαλονίκης
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Κατηγορία:Περιφερειακοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Τριακοστή δυναστεία Φαραώ

Μέχρι τον Νοέμβριο του 380 π.Χ. ο Νεκτανεβώ Α' είχε ανακτήσει τον έλεγχο όλης της Αιγύπτου, άλλα πέρασε το μεγαλύτερο μέρος της βασιλείας του υπερασπιζόμενος το βασίλειό του, με την περιστασιακή βοήθεια από την Σπάρτη και την Αθήνα, από το να το κατακτήσουν ξανά οι Πέρσες. Το 365 π.Χ. ο Νεκτανεβώ όρισε τον γιο του Τέω ως συμβασιλέα και διάδοχο, και μέχρι τον θάνατο του πρώτου το 363 π.Χ., πατέρας και γιος συμβασίλεψαν. Μετά τον θάνατο του πατέρα του, ο Τέως εισέβαλε στα περσικά εδάφη της σημερινής Συρίας και Παλαιστίνης και είχε αρχίσει να έχει κάποια επιτυχία, ώσπου που έχασε τον θρόνο του από μηχανογραφίες του ίδιου του αδελφού Tjahepimu . Ο Tjahepimu εκμεταλλεύτηκε το ότι ο Τέως δεν ήταν δημοφιλής μέσα στην Αίγυπτο, και ανακήρυξε φαραώ τον γιο του, και ανιψιό του Τέω, Νεκτανεβώ Β'. Ο στρατός συντάχτηκε με το μέρος του Νεκτανεβώ, γεγονός που ανάγκασε τον Τέω να εγκαταλείψει την Αίγυπτο καταφεύγοντας στην αυλή του βασιλιά της Περσίας.

Η βασιλεία του Νεκτανεβώ Β' χαρακτηρίστηκε από τις προσπάθειες των Περσών να ανακαταλάβουν την Αίγυπτο, την οποία θεωρούσαν σατραπεία τους σε επανάσταση. Τα πρώτα δέκα χρόνια ο Νεκτανεβώ απέφυγε την κατάκτηση, γιατί ο Αρταξέρξης Γ΄ σταθεροποιούσε τον έλεγχο του βασιλείου του. Ο Αρταξέρξης επιχείρησε μια αποτυχημένη εισβολή στην Αίγυπτο τον χειμώνα του 351/350 π.Χ., η αποτυχία της οποίας πυροδότησε εξεγέρσεις στην Κύπρο, τη Φοινίκη και την Κιλικία. Παρόλο που ο Νεκτανεβώ υποστήριξε αυτές τις εξεγέρσεις, ο Αρταξέρξης τελικά θα τις κατέστειλε, και ήταν έτοιμος να εισβάλει στην Αίγυπτο ακόμα μια φορά, το 343 π.Χ. Αυτή η δεύτερη εισβολή ήταν επιτυχημένη, και ο Νεκτανεβώ αναγκάστηκε να αποσυρθεί από τις αμυντικές του γραμμές στο Δέλτα του Νείλου, στη Μέμφιδα, όπου συνειδητοποίησε ότι ο αγώνας του ήταν χαμένος. Κατόπιν κατέφυγε νότια στη Νουβία, όπου προσπάθησε να βρει καταφύγιο στην αυλή του βασιλιά Ναστασέν της Ναπάτα. Υπάρχει περίπτωση ο Νεκτανεβώ να διατήρησε κάποια μορφή αυτόνομης διοίκησης στη νότια Αίγυπτο για δύο ακόμα χρόνια, καθώς ένα έγγραφο από το Εντφού αναφέρει χρονολογία στο δέκατο όγδοο έτος της βασιλείας του.

Παρόλο που ένας επαναστάτης, ο Χαμπάς, αυτοανακηρύχτηκε βασιλιάς (338 – 336 π.Χ.), ο Νεκτανεβώ θεωρείται ως ο τελευταίος γηγενής Φαραώ της Αιγύπτου, και η φυγή του σηματοδότησε το τέλος της Αιγύπτου ως ανεξάρτητης εθνικής οντότητας.

## Παραπομπές


Κατηγορία:Δυναστείες της αρχαίας Αιγύπτου
Λοράν Κοσιελνί

Ο **Λοράν Κοσιελνί** (γαλλικά: *Laurent Koscielny*) (10 Σεπτεμβρίου 1985) είναι Γάλλος ποδοσφαιριστής πολωνικής καταγωγής, που αγωνίζεται ως αμυντικός στην Μπορντό και από το 2011 εως το 2018 στην Εθνική Γαλλίας. Αγωνίζεται κυρίως ως κεντρικός αμυντικός, αλλά μπορεί να παίξει και ως δεξιός πλάγιος αμυντικός, θέση στην οποία ξεκίνησε την καριέρα του. Περιγράφεται συχνά σαν ένας επιθετικός, δυνατός και γρήγορος αμυντικός που μπορεί να παίξει με τη μπάλα στα πόδια.

## Συλλογική καριέρα
Ο Κοσιελνί γεννήθηκε στην Τουλ και ξεκίνησε την ποδοσφαιρική του καριέρα παίζοντας και μια σειρά ερασιτεχνικών και παιδικών ομάδων όπως η Μπριβ, η Τουλ Κορέζ και η Λιμόζ. Το 2003 πήρε μεταγραφή για την Γκανγκάμπ, όπου έκανε και το επαγγελματικό του ντεμπούτο την επόμενη χρονιά. Ο Κοσιελνί μεταγράφηκε στην Τουρ το 2007 για αδιευκρίνιστο ποσό για να αγωνιστεί στην τρίτη κατηγορία του γαλλικού πρωταθλήματος και με τη νέα του ομάδα προβιβάστηκε άμεσα ενώ την επόμενη χρονιά συμπεριλήφθηκε στην ομάδα της χρονιάς της Λιγκ 2.

Το 2009 η μόλις ανεβασμένη στη Λιγκ 1 Λοριάν αγόρασε τον Κοσιελνί για € 1,7 εκατομμύρια και με τις εμφανίσεις του τράβηξε το ενδιαφέρον του τότε προπονητή της Άρσεναλ, Αρσέν Βενγκέρ, ο οποίος και τον μετέγραψε στην ομάδα του το 2010. Οι οπαδοί της Άρσεναλ ψήφισαν τον Κοσιελνί ως την πιο αποτελεσματική μεταγραφή του 2010-2011 ύστερα από μια εντυπωσιακή πρώτη χρονιά στην ομάδα. Με την Άρσεναλ κατέκτησε τρία Κύπελλα Αγγλίας και δύο Κομιούνιτι Σιλντ, ενώ έφτασε στον τελικό του Γιουρόπα Λιγκ τη σεζόν 2018–2019.

Το καλοκαίρι του 2019 υπέγραψε στην Μπορντό.

## Διεθνής καριέρα
Ο Κοσιελνί κλήθηκε στην Εθνική Γαλλίας για πρώτη φορά στις 4 Φεβρουαρίου του 2011 σε ένα φιλικό αγώνα ενάντια στη Βραζιλία. Αντιπροσώπευσε τη χώρα του στο Πανευρωπαϊκό Πρωτάθλημα του 2012, ενώ αποτέλεσε μέρος της ομάδας του Παγκοσμίου Κυπέλλου του 2014. Λόγω της οικογενειακής του καταγωγής μπορούσε να αγωνιστεί και με την Εθνική Πολωνίας.

## Παραπομπές


## Εξωτερικοί σύνδεσμοι

* Official website 
* 
* lequipe.fr
* Laurent Koscielny profile at Arsenal.com
* 

Κατηγορία:Γάλλοι ποδοσφαιριστές
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Άρσεναλ
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Τουρ ΦΚ
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Γάλλοι πολωνικής καταγωγής
Άγιος Θεράπων Μυτιλήνης

Ο **Ιερός Ναός Αγίου Θεράποντος** είναι εκκλησία στη Μυτιλήνη Λέσβου, η οποία είναι αφιερωμένη στον Άγιο Θεράποντα.

Την ανέγερση του ναού οραματίστηκε ο μητροπολίτης Μυτιλήνης Καλλίνικος, μετέπειτα Πατριάρχης Αλεξανδρείας. Με πρωτοβουλία του διενεργήθηκαν έρανοι για την οικοδόμηση του ναού, η οποία ξεκίνησε στις αρχές του 19ου αιώνα και ολοκληρώθηκε το 1935. Ο αρχιτέκτων που ανέλαβε το έργο ήταν ο Μυτιληνιός Αργύριος Αδαλής, μαθητής του Έρνστ Τσίλλερ. Η λειτουργία του άρχισε (έστω και ημιτελής) το 1900.

Ο ναός είναι βυζαντινού ρυθμού· ωστόσο, το μνημείο αποτελεί έναν συνδυασμό από σύγχρονες αρχιτεκτονικές τάσεις που επικράτησαν στη Δυτική Ευρώπη (Μπαρόκ, Ροκοκό, Νεοκλασικισμός). Γοτθικά στοιχεία είναι εμφανή στο ναό τα οποία συμβάλλουν στην επιβλητικότητα του και του δίνουν ένα ξεχωριστό στυλ μοναδικό στην Ελλάδα.

## Πηγές
*http://odysseus.culture.gr/h/2/gh251.jsp?obj_id=1672 

## Παραπομπές


Θεράπων
Αγιος Θεραπων
Μαρβέγια

Η **Μαρβέγια** (ισπανικά: *Marbella*) είναι πόλη και δήμος στην Ανδαλουσία, νότια Ισπανία, στην επαρχία της Μάλαγας. Η πόλη το 2012 είχε 140.473 κατοίκους και ήταν η δεύτερη μεγαλύτερη στην επαρχία και όγδοη μεγαλύτερη σε όλη την Ανδαλουσία. Η Μαρμπέγια βρίσκεται στην «Ακτή του Ήλιου» (Costa del Sol), στις νότιες ισπανικές ακτές της Μεσογείου, ανάμεσα στη Μάλαγα και το Γιβραλτάρ, στους πρόποδες της Σιέρρα Μπλάνκα. Η πόλη είναι ένας από τους σημαντικότερους τουριστικούς προορισμούς στην Κόστα ντελ Σολ, με τουριστική κίνηση όλο το χρόνο και πολυτελή τουριστικά θέρετρα.

Στην περιοχή υπήρχε οικισμός Φοινίκων και Καρχηδόνιων από τον 7ο αιώνα π.Χ. Στη συνέχεια η πόλη πέρασε στην κατοχή των Ρωμαίων. Μια ρωμαϊκή έπαυλη και λουτρά σώζονται μέχρι σήμερα στο παλαιό κέντρο της Μαρμπέγια. Η πρώτη αναφορά της πόλης γίνεται από Άραβες περιηγητές. Η πόλη επί των αραβικών χρόνων οχυρώθηκε, με τη κατασκευή ενός οχυρού, το Αλκαθάμπα, και ενός τείχους. Η πόλη κατακτήθηκε από τους Ισπανούς το 1485. Η περιοχή στη συνέχεια έγινε αγροτικό και κτηνοτροφικό κέντρο. Η πόλη μέχρι τις αρχές της δεκαετίας του 1950 ήταν ένα ψαροχώρι με περίπου 10.000 κατοίκους, αλλά αναδείχθηκε σε πολυτελή τουριστικό προορισμό τον οποίο επισκέπτονταν διάσημοι, αν και η αίγλη της Μαρμπέγια ξεθώριασε λίγο την δεκαετία του 1980. Ο Χεσούς Χιλ έγινε δήμαρχος της Μαρμπέγια το 1991 αρχίζοντας έντονο έργο ανοικοδόμησης στη πόλη.

## Παραπομπές


Κατηγορία:Πόλεις της Ισπανίας
Κατηγορία:Δήμοι της επαρχίας της Μάλαγας
Γκριγκόρι Ντομπρίγκιν

Ο **Γκριγκόρι Εντουάρντοβιτς Ντομπρίγκιν** (Ρωσικά: Григо́рий Эдуардович Добры́гин), είναι Ρώσος ηθοποιός γεννημένος 17 Φεβρουαρίου του 1986 στο Βιλιούτσινσκ της Ρωσίας. Έχει κάνει καριέρα εκτός από τη Ρωσία και στην Αγγλία. Έχει συμπρωταγωνιστήσει με μεγάλα ονόματα, μερικά από αυτά είναι: Τζουντ Λο, Φίλιπ Σέιμουρ Χόφμαν, Ρέιτσελ ΜακΆνταμς, Κονσταντίν Χαμπένσκι, Σεργκέι Πουσκεπάλις, Ρόμπιν Ράιτ, Γουίλεμ Νταφόε, Ντάνιελ Μπρουλ, Εκατερίνα Βιλκόβα, Πιότρ Φιόντοροφ.

## Φιλμογραφία

## Παραπομπές


## Εξωτερικοί Σύνδεσμοι
*
* Grigory Dobrygin in Teatr.ru

Κατηγορία:Ρώσοι ηθοποιοί
Κατηγορία:Ρώσοι σκηνοθέτες κινηματογράφου
Αρταξίας

Το όνομα **Αρταξίας** μπορεί να αναφέρεται:

## Βασιλείς της Αρμενίας

*Αρταξίας Α΄ της Αρμενίας, (190 π.Χ. - 160 π.Χ.)
*Αρταξίας Β΄ της Αρμενίας, (34 π.Χ. - 20 π.Χ.)
*Αρταξίας Γ΄ της Αρμενίας, (18 - 35)
*Αρταξίας Δ΄ της Αρμενίας, (422 - 428)

Κατηγορία:Αποσαφηνίσεις ονομάτων
Σαντζάκι της Σόφιας

Το **σαντζάκι της Σόφιας** (*[[βουλγαρικά]] : Софийски санджак, [[τουρκικά]] : Sofia Sancağı*) ήταν διοικητική διαίρεση της Οθωμανικής Αυτοκρατορίας με διοικητικό κέντρο την πόλη Σόφια. Δημιουργήθηκε το 1393 και το 1878 με την ίδρυση του Πριγκιπάτου της Βουλγαρίας προσαρτήθηκε σε αυτό.

## Ιστορία
Το Σαντζάκι της Σόφιας ιδρύθηκε περίπου το 1393, αρχικά είχε δύο ναχαγιέ : της Ζνεπόλιε, και της Βισόκ Znepolje και Visok. Πρώτος σαντζάκμπεης ήταν ο "Ίνσε Μπαλαμπάν" που αναφέρεται επίσης ως «κατακτητής της Σόφιας». Ένας από τους σαντζάκεμπεης ήταν και ο Μακόγκογκλου Αλί Μπέης μέλος γνωστής Οθωμανικής ο οποίος πέθανε το 1514.

Λίγο μετά την ίδρυση του σαντζάκιου η Σόφια έγινε η έδρα του Βιαλετίου της Ρωμυλίας. Αν και ο διοικητής του βιλαετίου της Ρωμυλίας σε πρώιμες περιόδους μερικές φορές έμεινε στη Μπίτολα η Σόφια επίσημα παρέμεινε η έδρα και το κέντρο του εγιαλετιού. Δεδομένου ότι ήταν έδρα του εγιαλετίου το Σαντζάκι της Σόφιας είχε το καθεστώς του Πασά Σαντζάκ (τουρκικά : Paşa Sancağı ), δηλαδή το κύριο σαντζάκι του εγιαλετίου.

Στο Σαντζάκι της Σόφιας καταγράφηκαν 50 τιμαριώτες για φορολογικούς σκοπούς το 1446 και το 1455, καθώς επίσης και το 1488/1489 και το 1491. Το 1520 το 6,1% περίπου του συνολικού αριθμού του πληθυσμού (25.910) του ήταν μουσουλμάνοι. Στο τέλος του 16ου και αρχές του 17ου αιώνα η Νις ανήκε στο Σαντζάκι της Σόφιας.

Στα τέλη του 18ου αιώνα ο αποστάτης Οσμάν Παζβάντογλου έκανε συχνές στο Σαντζάκι. Την περίοδο 1846-1864 στο Σαντζάκι της Σόφιας ανήκε στο Βιλαέτι της Νις, ενώ κατά την περίοδο 1864-1878 ανήκε στο Βιλαέτι του Δούναβη. Εκείνη φορά είχε τους εξής καζάδες: Σόφιας, Κουστεντίλ, Σαμάκοβ , Ντούνιτσα, Ράντομιρ, Ζλάτιτσα, Ορχανίε και Ντζουμάια .

## Παραπομπές


Κατηγορία:Οθωμανική Σερβία
Κατηγορία:Οθωμανική Βουλγαρία
Κατηγορία:Οθωμανική διοικητική διαίρεση της Βουλγαρίας
Κατηγορία:Οθωμανική διοικητική διαίρεση της Σερβίας
Σοφιας
Κατηγορία:Σόφια
BBC Japan

Το **BBC Japan** (BBC Ιαπωνία) ήταν δορυφορικό τηλεοπτικό κανάλι του BBC το οποίο εξέπεμπε στην Ιαπωνία. Το κανάλι ήταν παρόμοιο με το BBC Prime (τώρα BBC Entertainment), καθώς έδειχνε διάφορα τηλεοπτικά προγράμματα του BBC όπως το *[[Μαύρη Οχιά|Blackadder]]* και το *Fawlty Towers* με γιαπωνέζικους υπότιτλους.

Το κανάλι ξεκίνησε να εκπέμπει την 1 Δεκεμβρίου του 2004 από τη δορυφορική πλατφόρμα *SKY PerfecTV!* (ιδιοκτησία της *SKY Perfect JSAT Group*). Το κανάλι έκλεισε μόλις δύο περίπου χρόνια μετά την πρεμιέρα του.

## Κλείσιμο
Στις 20 Μαρτίου 2006 το BBC ανακοίνωσε ότι η JMC, η εταιρεία που κάνει την εκπομπή του καναλιού στην Ιαπωνία, δεν έχει πια την οικονομική δυνατότητα για να συνεχίσει την εκπομπή του BBC Japan. Στις 24 Απριλίου 2006 το BBC αποφάσισε ότι το κανάλι θα πρέπει να κλείσει στις 30 Απριλίου του 2006.

## Παραπομπές


## Εξωτερικοί σύνδεσμοι
*Επίσημη Ιστοσελίδα (αρχείο)

Κατηγορία:Ιαπωνικοί τηλεοπτικοί σταθμοί
Κατηγορία:British Broadcasting Corporation
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2004
Σβετλάνα Χότσενκοβα

Η **Σβετλάνα Βίκτοροβνα Χότσενκοβα** (*Светла́на Ви́кторовна Хо́дченкова*, γενν. 21 Ιανουαρίου 1983) είναι Ρωσίδα ηθοποιός.

## Βιογραφία
Γεννήθηκε στις 21 Ιανουαρίου του 1983 στη Μόσχα. Έχει συμπρωταγωνιστήσει με τον Κονσταντίν Χαμπένσκι, Κόλιν Φερθ, Γκάρι Όλντμαν, Χιου Τζάκμαν, Φάμκε Γιάνσεν, Κονσταντίν Κριούκοφ, Βέρα Μπρέζνιεβα, Αλεξέι Τσάντοφ, Νάστια Ζαντορόζναγια, Μαξίμ Ματβέγεφ, Άγκνιγια Κουζνετσόβα, Τατιάνα Αρντγκνόλτς.

## Φιλμογραφία

## Εξωτερικοί σύνδεσμοι

*

Κατηγορία:Ρωσίδες ηθοποιοί
Ιερά Μητρόπολις Κυδωνίας και Αποκορώνου

Η **Ιερά Μητρόπολις Κυδωνίας και Αποκορώνου** είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. Η Μητρόπολη έχει έδρα της τα Χανιά και περιλαμβάνει τις πρώην επαρχίες Κυδωνίας και Αποκορώνου του νομού Χανίων.

Ο πλήρης τίτλος του Μητροπολίτη είναι «***Μητροπολίτης Κυδωνίας και Αποκορώνου, Υπέρτιμος και Έξαρχος Κρητικού και Μυρτώου πελάγους***». 

Από τις 7 Φεβρουαρίου 2025 Μητροπολίτης είναι ο Τίτος (Ταμπακάκης).

## Ιστορικά στοιχεία
Τα Χανιά είναι κτισμένα στα ερείπια της αρχαίας Κυδωνίας, η οποία ήταν από τις αρχαιότερες και σπουδαιότερες πόλεις της Κρήτης. Τον Α΄ μ.Χ. αιώνα φαίνεται να ακμάζει και πρέπει να είχε Ιουδαϊκή παροικία. Η Απτέρα στον Αποκόρωνα, ήταν μια από τις ισχυρές πόλεις της δυτικής Κρήτης από τους Κλασικούς χρόνους. Η επικράτειά της εκτεινόταν δυτικά μέχρι τα εδάφη της Κυδωνίας, νότια πιθανότατα μέχρι τα εδάφη της Λάππας (Αργυρούπολη), ανατολικά μέχρι το ακρωτήριο Δρέπανο, ενώ ήλεγχε και τις δύο πλευρές του Αμφιμήτριου (κόλπος της Σούδας). Στις περιοχές των Καλυβών, της Κεράς, της Αλμυρίδας (Φοινικιάς), των Αρμένων και του Στύλου υπάρχουν υπολείμματα από παλαιοχριστιανικές και βυζαντινές εκκλησίες, ενώ και ο ναός του Αγίου Ιωάννου του Θεολόγου στα Άπτερα (μετόχι της Πάτμου), είναι κτισμένος πάνω στα ερείπια μεγάλου παλαιοχριστιανικού ναού.

### Επισκοπικός κατάλογος

## Ενορίες και Ιεροί Ναοί

## Μονές

### Ανδρικές
* Ιερά Μονή Κυρίας των Αγγέλων Γουβερνέτου
* Μονή Αγίας Τριάδας των Τζαγκαρόλων
* Ιερά Μονή Αγίου Γεωργίου Καρυδίου
* Ιερά Μονή Αγίου Γεωργίου Χαρωδιάς

### Γυναικείες
*Ιερά Μονή Αγίου Ιωάννη του Προδρόμου Κορακιών
*Ιερά Μονή Ζωοδόχου Πηγής Χρυσοπηγής

## Υποσημειώσεις και παραπομπές
### Υποσημειώσεις

### Παραπομπές


## Πηγές
*Επίσημη Ιστοσελίδα Ιεράς Μητροπόλεως Κυδωνίας και Αποκορώνου 

Κυδωνιας
Κατηγορία:Περιφερειακή ενότητα Χανίων